*Darba tulkojums*

**Dr. Ursula Bassler**

**CERN Padomes Prezidente**

Informācijai:

**Prof. Fabiola Gianotti**

**CERN Ģenerāldirektors**

Latvijas Republikas pieteikums uzņemšanai par CERN asociēto dalībvalsti

Cienītā Dr. Ursula Bassler!

Ņemot vērā līdzšinējo komunikāciju starp Latvijas Republiku un Eiropas Kodolpētījumu organizāciju (CERN) un tās Padomi, ar šo vēstuli Latvijas Republikas valdība vēlas iesniegt pieteikumu, lai kļūtu par CERN asociēto dalībvalsti.

Esam gandarīti atzīmēt, ka Latvijas-CERN sadarbība ir uzsākusi savu virzību un attīstās ļoti veiksmīgi. Jau vairāk nekā divas desmitgades Latvijas zinātnieki ir veidojuši spēcīgas tiešas saiknes ar CERN un piedalās dažādās CERN programmās, projektos un kopdarbos. Gadu gaitā mūsu savstarpējās sadarbības apjoms, dziļums un daudzveidība ir padziļinājusies un pašlaik aptver daudzas jomas. Nav šaubu, ka mūsu dalība dos savstarpējas priekšrocības Latvijai un CERN, kā arī Augstās enerģijas fizikas pētniecības kopienai kopumā.

Ar attiecīgiem valdības lēmumiem, politikas darbībām un budžeta pasākumiem Latvija ir apliecinājusi savu nepārprotamo politisko apņemšanos uzlabot sadarbību ar CERN, jo īpaši arī ilgtermiņa perspektīvā. Īpaši tika veikti stratēģiski zinātnes politikas pasākumi, lai nodrošinātu Augstas enerģijas fizikas pētniecības kopienas kapacitātes veidošanu un attīstību Latvijā un Baltijas valstīs. Piemēram, tika izveidots Augstas enerģijas fizikas un paātrinātāju tehnoloģiju centrs un iegūti ļoti uzteicamas sekmes, kurus atzinušas visas iesaistītās puses.

Starp Latviju un CERN ir noslēgti arī vairāki starptautiskie un institucionālie līgumi. Tas, savukārt, vairoja Latvijas līdzdalību un ieguldījumu nozīmīgos ar CERN saistītos zinātniskajos un tehnoloģiskajos projektos, piemēram, CMS eksperimentā, *ISOLDE* - *LIEBE* kopprojekts, *Cristal Clear* kopprojekts, *Future Circular Collider* pētījumā un CERN pārvaldītajos Apvārsnis 2020 projektos.

Mums ir prieks atzīmēt, ka Latvija aktīvi piedalās daudzos ar CERN saistītos izglītības un sabiedrības iesaistes pasākumos CERN un Latvijā.

Latvijai kā ES dalībvalstij ir stabili sekmīgas zinātniskās kopienas, kā arī augsti attīstītas industriālās spējas, kas varēs nodrošināt atbilstošu sadarbību ar CERN.

Starpvalstu līmenī CERN Baltijas grupa koordinē ar CERN saistītus pasākumus starp astoņām Baltijas valstu pētniecības iestādēm.

Turklāt ir svarīgi atzīmēt, ka minētās valdības lēmumus un darbības pilnībā atbalsta attiecīgās ieinteresētās personas. Latvijas nacionālais CERN kontaktpunkts tieši sadarbojas ar CERN Latvia ieinteresēto personu grupu, kuras sastāvā ir akadēmiskās aprindas, nozares un attiecīgo ministriju pārstāvjiem.

Iepriekš minētie sasniegumi cita starpā ir sīki izklāstīti pieteikuma anketā, kas pievienota šai vēstulei.

Mēs esam cieši pārliecināti, ka Latvijas asociētā dalība CERN būs svarīga, lai turpinātu attīstīt augstas enerģijas fizikas un paātrinātāju tehnoloģijas starptautiskajā CERN sistēmā.

Mēs apliecinām, ka apņemamies nodrošināt nepieciešamo nacionālo finansējumu Latvijas asociētajai dalībai CERN, kura piešķiršanu nosaka Latvijas Republikas parlaments, kas ir augtākā lēmējinstitūcija Latvijas Republikā, ievērojot nacionālo procedūru valsts budžeta līdzekļu sadalei.

Ar cieņu,

Ministru prezidents Artūrs Krišjānis Kariņš